b'\n_START_ARTICLE_\nPhilip Herbert Cowell\n_START_SECTION_\n\xc5\xbdivljenje in delo\n_START_PARAGRAPH_\nCowell je \xc5\xa1tudiral na Kolid\xc5\xbeu Eton in Kolid\xc5\xbeu Trinity v Cambridgeu. Leta 1896 je postal drugi glavni pomo\xc4\x8dnik na Kraljevem observatoriju Greenwich. Med letoma 1910 in 1930 je bil nadzornik v Navti\xc4\x8dnem uradu za almanahe njenega veli\xc4\x8danstva (HMNAO)._NEWLINE_Raziskoval je na podro\xc4\x8dju nebesne mehanike in \xc5\xa1e posebej tirov kometov in planetoidov. Skrbno je raziskoval tudi razlike med teorijo in opazovanji Lunine navidezne lege._NEWLINE_5. oktobra 1909 je odkril asteroid 4358 Lynn, 10 kilometrov velik asteroid glavnega asteroidnega pasu in \xc4\x8dlana dru\xc5\xbeine Evnomija.\n_START_SECTION_\nPriznanja\n_START_PARAGRAPH_\n3. maja 1906 je bil izbran za \xc4\x8dlana Kraljeve dru\xc5\xbebe iz Londona.\n_START_SECTION_\nNagrade\n_START_PARAGRAPH_\nKraljeva astronomska dru\xc5\xbeba mu je leta 1911 podelila zlato medaljo._NEWLINE_Leta 1910 sta Cowell in Andrew Crommelin skupaj prejela nagrado Julesa Janssena, najvi\xc5\xa1jo nagrado Francoskega astronomskega dru\xc5\xa1tva (Soci\xc3\xa9t\xc3\xa9 astronomique de France).\n_START_SECTION_\nPoimenovanja\n_START_PARAGRAPH_\nPo njem se imenuje asteroid glavnega pasu 1898 Cowell.'